ગુજરાતભરમાં હાલ ખાનગી શાળાઓની ફીનો મામલો ચર્ચાની એરણે છે. દરેક પક્ષે પોતપોતાના તર્ક છે, પરંતુ આ બધામાં મૂળ મુદ્દો તો સારા શિક્ષણનો જ છે. સ્પર્ધાના આ યુગમાં દરેક માતા-પિતા પોતાના સંતાનને સારું શિક્ષણ મળે તેવું ઇચ્છે છે અને આ જ બાબત ખાનગી શાળાઓના વધી રહેલા મહત્ત્વ પાછળનું મુખ્ય જવાબદાર કારણ પણ છે. બાળકને સારું શિક્ષણ અને સારા સંસ્કાર ખાનગી શાળામાં જ મળે તેવી લોકોના મનમાં ઘર કરી ગયેલી માનસિકતા પણ આની પાછળ જવાબદાર ગણાય છે ત્યારે આજે આપણે ગુજરાતની એવી સરકારી શાળાઓની વાત કરવાની છે જે પોતાની વિશિષ્ટ પ્રવૃત્તિઓ અને નવતર અભિગમને કારણે ચર્ચામાં છે. આ સરકારી શાળાઓમાં એવું તે શું છે કે તે બાળકો અને વાલીઓને આકર્ષે છે? આવો જાણીએ……